Edwin van der Sar

Edwin van der Sar (* 29. október 1970, Voorhout, Holandsko) je bývalý holandský futbalový brankár. Bol kapitánom holandskej reprezentácie a naposledy hráčom anglického klubu Manchester United. Bol členom PFA Team of the Year v sezóne 2006 – 07. Vďaka svojim dlhým rukám a nohám má prezývku pavúk.
Klubová kariéra.
Začiatky kariéry.
Van der Sar začal svoju kariéru v lokálnom klube Foreholte. Potom prestúpil do klubu VV Noordwijk kde ho sledovali skauti Ajaxu. Po tom čo prešiel cez mládežnícke mužstvá Ajaxu sa dostal do prvého tímu, kde hral sedem úspešných sezón. V roku 1995 vyhral s Ajaxom Ligu majstrov a okrem nej vyhral ešte ďalšie trofeje vrátane Pohára UEFA v roku 1992. Celkovo odchytal za Ajax 226 zápasov. V roku 1995 získal ocenenie najlepší európsky brankár. 
Po anabáze v Ajaxe odišiel do Juventusu, kde sa napokon stal brankárskou dvojkou, prvým brankárom sa stal Gianluigi Buffon. Celkovo odchytal za taliansky klub 66 zápasov. Bol vôbec prvým netalianskym brankárom v Juventuse.
Prestup do Premier League.
V roku 2001 prestúpil za sumu okolo 7,7 milióna libier do Fulhamu. S Fulhamom podpísal kontrakt na 4 roky a celkovo tu odchytal 126 zápasov. 
3. júna 2005 prestúpil do ďalšieho anglického klubu Manchester United za sumu približne 2 milióny libier aj keď presná suma nebola zverejnená. Van der Sarov príchod vyriešil dlhotrvajúci brankársky problém v Manchestri, ktorému chýbala stabilná brankárska jednotka. Manažér Sir Alex Ferguson ho považuje za najlepšieho brankára United od čias Petera Schmeichela. V decembri 2006 predĺžil svoj dvojročný kontrakt o ďalší rok čím bol hráčom Manchestru do konca sezóny 2007 – 08. Sir Alex Ferguson verejne vyhlásil že nevidí dôvod prečo by Edwin nemohol v klube pokračovať aj po vypršaní kontraktu (vzhľadom na jeho vyšší vek) a povedal: „Edwin je zdravý, ohybný a žiadostivý a môže hrať pokojne ďalšie 2 roky“. To je ale minulosť a Vand der Sar ukončil svoju kariéru vo finále Ligy Majstrov 28. mája 2011, keď prehrali červení diabli s Barcelonou 3:1. 
Edwin má prezývku "Jolly Green Giant" (Veselý zelený obor), pretože meria a v Manchestri chytá v zelenom drese. 
4. februára 2007 si v zápase proti Tottenhamu Hotspur zlomil nos po zrážke s írskym útočníkom Robbie Keanom. 
5. mája 2007 v zápase proti Manchestru City chytil penaltu útočníkovi Dariusovi Vassellovi. Cristiano Ronaldo na opačnej strane premenil penaltu a zabezpečil výhru United. Neskôr znamenalo toto víťazstvo potvrdenie ich 9. ligového titulu. 
15. augusta 2007 pomohol Manchestru vyhrať po 16-krát Community Shield. Chytil všetky 3 pokutové kopy FC Chelsea v rozstrele po tom čo zápas skončil 1:1 v riadnom hracom čase. Chytil strely Claudia Pizzara, Franka Lamparda a Shauna Wright-Phillipsa.
21. mája 2008 vo finále ligy majstrov proti FC Chelsea vychytal Manchestru United víťazstvo 2 – 1 po penaltovom rostrele, keď chytil strelu Johna Terryho a Nicolasa Anelku. Tento ročník vyhral aj anglickú ligu.
21. februára 2009 v súboji proti Blackburnu sa skončil jeho rekord v počte minút bez inkasovaného gólu (1334 minút). Van der Sar však prekonal britský a európsky rekord Petra Čecha. 
Reprezentačná kariéra.
Van der Sar debutoval v reprezentácií 7. júna 1995 proti Bielorusku. Bol pri všetkých troch nedávnych vyradeniach v rozstreloch na veľkých turnajoch: EURO 96, MS 98 a EURO 2000. 
Počas penaltového rozstrelu v štvrťfinále Eura 2004 proti Švédsku chytil penaltu Olofovi Mellbergovi. Pred zápasom proti Pobrežiu Slonoviny v skupine na MS 2006 nedostal Van der Sar gól v desiatich po sebe idúcich súťažných zápasoch a čisté konto si držal 1 013 minút čo je európskym rekordom. 
Van der Sar reprezentoval Holandsko 130-krát, čo znamená že je hráčom s najväčším počtom štartov za národné mužstvo. Ako kapitán Holandska prekonal rekord Franka de Boera v druhom zápase v skupine na MS 2006 proti Portugalsku. 
Zo sklamania z tejto prehry potvrdil, že bude pokračovať v reprezentácii aj počas kvalifikácie na EURO 2008 ktoré spoločne hostili Rakúsko a Švajčiarsko, hoci vynechal kvôli zraneniu lýtka remízový kvalifikačný zápas proti Rumunsku 25. marca 2007. Na EURE odchytal tri zápasy a ukončil reprezentačnú kariéru.
3. októbra 2008 sa dohodol s novým trénerom holandskej reprezentácie Bertom van Marwijkom, že sa v kvalifikácií na Majstrovstvá sveta 2010 vráti do reprezentácie.
Osobný život.
Van der Sar je ženatý s Anne-Marie van Kesteren. Svadobný obrad sa konal v meste Beurs van Berlage 20. mája 2006. Spolu majú 2 deti: syna Joea a dcéru Lynn. Joe bol na ihrisku keď jeho otec oslavoval po chytenej penalte výhru nad Švédskom 5:4 vo štvrťfinále Eura 2004.
Van der Sar sa tiež zúčastnil ako brankár Ajaxu rozlúčkového zápasu Dennisa Bergkampa medzi Ajaxom a Arsenalom v lete 2006.